CELEX: 62011TN0518
Language: mt
Date: 2011-09-27 00:00:00
Title: Kawża T-518/11: Rikors ippreżentat fis- 27 ta’ Settembru 2011 — BTL Diffusion vs UASI — dm-drogerie markt (babyTOlove)

|

Kawża T-518/11: Rikors ippreżentat fis- 27 ta’ Settembru 2011 — BTL Diffusion vs UASI — dm-drogerie markt (babyTOlove)  

Official Journal C 355 , 03/12/2011 P. 0023 - 0023

		Rikors ippreżentat fis- 27 ta’ Settembru 2011 — BTL Diffusion vs UASI — dm-drogerie markt (babyTOlove)(Kawża T-518/11)PartijietRikorrenti: BTL Diffusion (Saint Cloud, Franza) (rappreżentant: A. Berendes, avukat)Konvenut: L-Uffiċċju għall-Armonizzazzjoni fis-Suq Intern (Trade marks u Disinni)Parti oħra quddiem il-Bord tal-Appell: dm-drogerie markt GmbH & Co. KG (Karlsruhe, il-Ġermanja)TalbietIr-rikorrenti titlob li l-Qorti Ġenerali jogħġobha:- tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat- 8 ta’ Lulju 2011 fil-Każ R 883/2010-2 sa fejn hija: (i) laqgħet l-oppożizzjoni u ċaħdet l-applikazzjoni għat-trade mark Komunitarja kkontestata għal "apparat u strumenti kirurġiċi mediċi, dentali u veterinarji, artikoli ortopediċi; materjali ta’ sutura" fil-klassi 10 u "ħwejjeġ, artikoli li jintlibsu fis-saqajn u fir-ras" fil-klassi 25, u (ii) ċaħdet it-talba tar-rikorrenti sabiex tiġi annullata d-deċiżjoni kkontestata fuq punt mhux imqajjem fl-appell sa fejn hija laqgħet l-oppożizzjoni għal "logħob u affarijiet tal-logħob; artikli għal ġimnastika u artikoli għall-ivjaġġar (porting)mhux inklużi f’klassijiet oħra" fil-klassi 28; u- tikkonferma l-imsemmija deċiżjoni għal "riġlejn, għajnejn u snien artifiċjali" fil-klassi 10 u "dekorazzjonijiet għas-siġar tal-Milied" fil-klassi 28.Motivi u argumenti prinċipaliApplikant għat-trade mark Komunitarja: ir-rikorrenti.Trade mark Komunitarja kkonċernata: it-trade mark figurattiva "babyTOlove", għal prodotti fil-klassijiet 10, 25 u 28 — Applikazzjoni għal trade mark Komunitarja Nru 7104219Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra għall-proċedimenti quddiem il-Bord tal-AppellTrade mark jew sinjal invokat: reġistrazzjoni ta’ trade mark internazzjonali Nru 935598 tat-trade mark verbali "babylove", għal prodotti fil-klassijiet 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 u 32; reġistrazzjoni ta’ trade mark internazzjonali Nru 979365 tat-trade mark verbali "Baby Love", għal prodotti fil-klassijiet 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 u 32Deċiżjoni tad-Diviżjoni tal-Oppożizzjoni: oppożizzjoni milqugħa għal parti mill-prodotti inkwistjoniDeċiżjoni tal-Bord tal-Appell: deċiżjoni tad-Diviżjoni tal-Oppożizzjoni annullata parzjalment; oppożizzjoni milqugħa u l-applikazzjoni għat-trade mark Komunitarja kkontestata miċħuda għal parti mill-prodotti fil-klassi 10 u 25; appell miċħud għall-kumplamentMotivi invokati: ksur tar-Regolament tal-Kunsill Nru 207/2009, peress li l-Bord tal-Appell evalwa b’mod żbaljat il-probabbiltà ta’ konfużjoni.--------------------------------------------------